Grinch. Grinch () — bolalar yozuvchisi va multiplikatori Dr. Seuss yaratgan personaj; „How the Grinch Stole Christmas!“ (1957) kitobining bosh qahramoni. Xarakteristikasi. Grinch — mijgʻov, surbet, badqovoq jonzot. Tanasi yashil yung bilan qoplangan, burni qaqqaygan. Yuzi mushuk yuzini eslatadi. Whoville nomli xayoliy shaharcha yaqinidagi togʻ choʻqqisida yolgʻizlikda yashaydi. Rojdestvo taraddudidan oʻlguday nafratlanadi. Boshqalarning xursandchiligi ham uning gʻashiga tegadi. Yagona hamrohi — Max () laqabli it.